Chrysippos (syn Pelopa)

Chrysippos (, ) je v gréckej mytológii syn élidského kráľa Pelopa a nymfy Axiochy.

O Chryssippovom živote antické mýty mlčia, zaznamenávajú len jeho smrť. Podľa jednej verzie ho dala zavraždiť Pelopova manželka Hippodameia, aby tak pomstila Pelopovu neveru s nymfou Axiochou, ktorej plodom bol nemanželský syn Chrysippos. Postavenie Chrasippa bolo v rodine už od začiatku zložité, jeho macocha, ako aj nevlastní bratia ho nemali radi, lebo ho pokladali za možného uchádzača o trón. Hippodameia preto naviedla svojich synov Atrea a Thyesta, aby Chrysippa zabili(podľa Plutarcha ho zabila Hippodameia mečom v spánkuPlutarchos, Bioi paralléloi, Chrysippus, 33.). Keď ju potom Pelops obvinil z vraždy, spáchala samovraždu.Hyginus, Fabulae 85.

Podľa inej verzie, spáchal Chrysippos samovraždu, potom ako bol unesený tébskym kráľom Laiom,Apollodoros, Kronika, 3,5,5. ktorý zneužil jeho krásu a mladosť.

Chrysippova smrť mala v oboch prípadoch za následok strašnú kliatbu, ktorá určila osudy mnohým postavám dvoch najvýznamnejších cyklov gréckych mýtov. Prvá, mýtu o trójskej vojne, druhá, mýtu o Oidipovi.

Keď sa Pelops dozvedel, že jeho synovia Atreus a Thyestes Chrysippa zavraždili, preklial ich a oni potom vo vzájomnom boji zahynuli. Po rokoch zomrel rukou vraha aj Atreov syn AgamemnónHomér, Odysea, 11,385-404. a Thestov syn Aigisthos.Homér, Odysea, 1,28-44. V druhom mýte preklial Pelops Laia, aby zomrel rukou svojho syna, čo sa neskôr naozaj aj stalo. Zavraždil ho vlastný syn Oidipus.Pausanias, Periégésis tés Hellados, 6,20,4. 

 Referencie a bibliografia 

Kategória:Postavy gréckej mytológie